钦定古今图书集成/明伦汇编/官常典/第725卷 > 崔纵
## 钦定古今图书集成/明伦汇编/官常典/第725卷 > 崔纵

按《宋史忠义传》：“纵字元矩，抚州临川人。登政和五年
进士第，历确山主簿、仙居丞，累迁承议郎，干办审计
司。二帝北行，高宗将遣使通问，廷臣以前使者相继
受系，莫肯往，纵毅然请行，乃授朝请大夫、右文殿修
撰，试工部尚书以行。比至，首以大义责金人，请还二
帝，又三遗之书。金人怒，徙之穷荒，纵不少屈。久之，金”
人许南使自陈，而听其还。纵以王事未毕，不忍言，又
以官爵诱之，纵以恚恨成疾，竟握节以死。洪皓、张卲
还，遂归纵之骨，诏以兄子延年为后。